Република Србија

ОПШТИНА ЋИЋЕВАЦ

Општинска управа

Одсек за буџет , финансије и јавне

набавке

Број: 400-31/19-04

Датум: 09.08.2019. године

Ћ И Ћ Е В А Ц

\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

 **ПРЕДМЕТ: Упутство за припрему предлога ребаланса финансијских планова директних и индиректних корисника буџета Општине Ћићевац за 2019. годину**

 На основу члана 40,41,47 и 63.Закона о буџетском систему(„Службени гласник РС“, број 54/2009, ,73/2010, 101/2010, 101/2011, 93/2012, 62/2013, 63/2013-испр., 108/2013, 142/2014, 68/2015-др. закон, 103/2015, 99/2016, 113/2017, 95/2018 и 31/2019) достављамо вам упутство за припрему ребаланса финансијских планова директних и индиректних корисника буџета Општине Ћићевац за 2019.годину.

 На основу исказаних потреба појединих корисника буџета да се у оквиру структуре расхода изврше измене на апропријацијама предлаже се доношење **другог ребаланса буџета Општине Ћићевца за 2019.године.**

 **Инструкције за израду предлога II ребаланса буџета за 2019.годину:**

* **Текући расходи**

Полазећи од одобрене масе средстава и одобрених апропријација Одлуком о буџету Општине Ћићевца за 2019.годину и Одлуком о првом ребалансу буџета општине Ћићевац за 2019. годину , директни и индиректни корисници треба да сачине предлоге ребаланса финансијских планова водећи рачуна о реалној процени финансијских потреба и извора средстава из којих ће се ове потребе финасирати.

Буџетски корисници су у обавези да преиспитају нормативе потрошње:

- да сагледају сегменте потрошње на којима се може извршити рационализација или постићи уштеда,

- да анализирају расходе који се у текућој години извршавају у већем обиму него што се првобитно планирало,

- да утврде листе расхода на које се може утицати и оних који се безусловно морају испоштовати, анализом потрошње у првих седам месеци текуће године.

 Потребно је да се предложени расходи искажу према очекиваним изворима средстава у складу са чланом 8. Правилника о стандарном класификационом оквиру и контном плану за буџетски систем: приходи из буџета општине и остали приходи индиректних корисника (донације, приходи које индиректни корисници остварају из изворних активности).

 Обавеза Општине Ћићевац и свих корисника буџета Општине је да се приликом израде ребаланса буџета придржавају Упутства за припрему буџета локалне власти за 2019. годину са пројекцијама за 2020. и 2021. годину које је доставила служба рачуноводства општине Ћићевац.

 Напомињемо још једном да су смернице из Упутства за припрему буџета Општине Ћићевац за 2019. годину које се односе на планирање групе 41 тј. економских класификација 411 и 412 и даље на снази.

* **Коришћење услуга и роба**

 Предлози ребаланса финансијских планова директних и индиректних корисника буџета могу да садрже и измене унутар одобрених апропријација на економским класификацијама за робе и услуге, текуће поправке и материјал, уколико су дошли до сазнања да се за поједине обавезе морају планирати средства, а на основу планираних уштеда на оним апропријацијама где је то могуће предложити, с тим да се не угрози извршавање сталних трошкова. Распоред средстава може бити измењен у оквиру одобрених средстава Одлуком о буџету Општине Ћићевац за 2019.годину и Одлуком о првом ребалансу буџета општине Ћићевац за 2019. годину, у оквиру групе конта 42.

 Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама.

 **Изузетно, директни и индиректни корисници буџета Општине Ћићевац могу поднети захтеве за додатна средстава, уколико се створила потреба применом нових или измењених закона и других аката. Обавеза корисника је да се кроз писмено образложење изнесу оправдани разлози уз захтев за додатна средства, ПРАВНИ ОСНОВ постојаности потребе, ефекти које ће активности произвести у наредном периоду.**

* **Капитални издаци**

 Уколико постоји потреба да се измени план капиталних издатака и утврђивање приоритета, у односу на усвојени план капиталних издатака у Одлуци о буџету Општине Ћићевац за 2019. годину и Одлуци о првом ребалансу буџету општине Ћићевац за 2019. годину, а на основу свеобухватне процене потребно је предложити измене и рангирати капиталне пројекте према приоритетима, у складу са усвојеним документима, водећи рачуна да приоритет у финансирању имају већ започети пројекти, чија је даља реализација оправдана, али све у оквиру износа средстава опредељених буџетском кориснику Одлуком о буџету Општине Ћићевац за 2019. годину и Одлуком о првом ребалансу буџета општине Ћићевац за 2019.годину.

* **Рокови за доставу предлога финансијских планова**

Директни и индиректни корисници буџетских средстава дужни су да поступајући по свему горе наведеном, **најкасније до 19.08.2019. године,** доставе тражене податке по економским класификацијама са писаним образложењем, Одсеку за буџет , финансије и јавне набавке општине Ћићевац.

 **Уколико корисник не достави тражене податке у наведеном року сматраће се да није имао потребе за изменама финансијског плана, дефинисаног Одлуком о буџету Општине Ћићевац и Одлуком о првом ребалансу буџета општине Ћићевац за 2019.годину.**

* **Поступак и динамика достављања предлога финансијских планова буџетских корисника**

 Предлог финансијског плана корисника буџетских средстава за 2019. годину потребно је израдити према овом Упутству и исти треба да садржи све обрасце који су предвиђени Упутством за припрему буџета за 2019.годину.

 Предлог финансијског плана треба да садржи писано образложење, да буде потписан од стране одговорног лица корисника буџетских средстава и оверен печатом.

Ово упуство и потребне табеле налазе се на интернет страници Општине Ћићевац [www.cicevac.rs](http://www.cicevac.rs).

 С поштовањем,

Ирена Станојевић Невенка Првановић

послови праћења буџета послови припреме буџета